open-index/open-wikipedia-markdown huggingface dataset:
Tavastehus

**Tavastehus** (finsk: *Hämeenlinna*) er en by og kommune i landskapet Egentliga Tavastland i Finland. Kommunen er enspråklig finsk. Tavastehus hadde .

Tavastehus var administrasjonssenter i Södra Finlands län.

## Historie

Tavastehus ble en by først under Per Brahe d.y. i 1639, selv om det er spor etter gammel bebyggelse særlig i området rundt Tavastehus slott, blant annet en handelsplass fra 800-tallet på den andre siden av innsjøen Vångån. I 1778 ble byen flyttet til sin nåværende plassering, omtrent en kilometer lenger sør enn den tidligere plasseringen. 

Etter en brann i 1831 ble Tavastehus gjenoppbygget etter en helhetlig byplan med brede gater. Tavastehus fikk jernbaneforbindelse med Helsingfors allerede i 1862, og dette var Finlands første jernbanestrekning.

1. januar 2009 ble kommunene Hauho, Kalvola, Tuulos, Lammi og Renko slått sammen med Tavastehus kommune. Før sammenslåingen hadde Tavastehus kommune et landareal på 166,50&nbsp;km² og  innbyggere per 31. desember 2008.

## Vennskapsbyer
*  Bærum, Norge
*  Celle, Tyskland
*  Qeqertarsuatsiaat, Grønland
*  Hafnarfjörður, Island
*  Tver, Russland
*  Püspökladány, Ungarn
*  Toruń, Polen
*  Uppsala, Sverige
*  Weimar, Tyskland


Fil:Hameen linna ja bastioni.jpg|Tavastehus slott
Fil:Hämeenlinnakirkko.jpg|Tavastehus kirke


## Referanser




## Eksterne lenker
* 
* ''Uppslagsverket Finland'', Tavastehus
* Tavastehus stad
Benefisert gods

**Benefisert gods** er jordeiendom som ligger til et embete, og som embetsinnehaveren (*beneficiarius*) selv bruker eller har leieinntekter av. Det kalles også **mensalgods** (av lat. *mensa*) og **prestebordgods** med mer.

Man må huske på at svært få eide sin egen jordeiendom, når man ser litt bakover i tid. I Norge var bonden stort sett kun en leietager av jorden han drev. Kongen slo under seg eiendommer med makt, mens kirken fikk eiendommer i «gave» mot visse kirkelige gjenytelser og tjenester.

Ved reformasjonen inndro kongen formelt alle eiendommer tilhørende kirker og klostre. I praksis fortsatte imidlertid den gamle ordningen med innkreving av avgifter og bortforpaktning av skatterettigheter. Utover på 1600 og 1700-tallet ble kongen av økonomiske årsaker tvunget til å selge ut eiendommene sine, for å finansiere krigshandlinger og et overdådig levesett. Eiendommene ble for en stor del kjøpt opp av adel og byborgere.

Eiendommene ble formelt benefisert vedkommende geistlige, sivile eller militære embetsmann eller eventuelt dennes enke etter enevoldskongens nådige bestemmelse. 20. august 1821 kom lov angående det benefiserende gods. Denne loven omhandler det offentlige jordegodset i tre kategorier – det som direkte tilhører staten, det som er benefisert embeter og brukes av innehaveren, og det som er benefisert stiftelser. Den bestemmer at for fremtiden skal alt offentlig jordegods bestyres og anvendes etter denne lovens forskrifter. Loven oppretter også Opplysningsvesenets fond og bestemmer at inntektene for dette fondet skal holdes adskilt i to deler, nemlig de vedvarende årlige inntekter, som straks kan anvendes til opplysningsvesenets fremme, og de tilfeldige temporære inntekter (eksempelvis salgssummer og bøter) som skal gjøres fruktbringende.

Geistlige benefiserte eiendommer kalles kirkegods, mens kongelige benefiserte eiendommer kalles krongods. En del kalles også adelsgods, men denne delen ble etter hvert ubetydelig i Norge.

## Referanser
Beneficium

**Beneficium** er latin og betyr gunstbevisning eller velgjerning.  Under de danske enevoldskongene fikk embetsmenn sin lønn ved at de fikk jordeboksrettigheter og/eller skatteinntekter.  I moderne juridisk språkbruk finnes det en rekke beneficia, altså unntagelser fra den alminnelige lovgivning til fordel for en eller flere personer.
BBC Alba

**BBC Alba** er en TV-kanal fra BBC som sender på skotsk-gælisk. De første sendingene kom på luften 19. september 2008. Kanalen blir sendt via satellitt og kabel. Fra 20. september 2008 sendte kanalen fra klokken 16.00 til 00.00 hver dag. Kanalen blir distribuert til hele Storbritannia via satellitt.
## Eksterne lenker
*
Jacob Ellehammer

**Jacob Christian Hansen Ellehammer** (født 14. juni 1871, død 20. mai 1946), var en dansk urmaker, oppfinner, finmekaniker og pionerflyger.

Ellehammer arbeidet med å utvikle lette bensinmotorer for motorsykler, men rundt 1903 begynte han å eksperimentere med en lett motor for et fly. Hans første fly ble klart i 1905, men prøveflygingen ble foretatt først i 1906. Disse forsøkene forgikk uten pilot. Flyet var festet med et rep til en påle og flyet ble styrt med liner og flyvningen kunne bare foregå i sirkler.

Senere på året ble flyet bygget om  og fikk en sterkere motor og ytterligere et vingepar ble festet til flykroppen.  Den 12. september 1906 gjennomførte den 35-årige Ellehammer den første «riktige» motorflygingen i Europa. Flygingen ble gjennomført og flyet steg til en høyde på ca. 50 cm. og landet igjen etter 42 meters flukt. Om dette er den første flyvning i Europa er usikkert ettersom franskmannen Clément Ader gjorde et lignende forsøk på slutten av 1890-tallet

Totalt tok Ellehammer ut 400 patenter. Ved femtiårsdagen for Ellenhammers flyvning i 1956 kom det ut et dansk minnefrimerke for Ellehammer

## Referanser


## Eksterne lenker
* Mer om Ellehammer med  bilder av hans fly
Jøran

**Jøran** er et mannsnavn dannet som en alternativ skrivemåte av *[[Göran]]*. Navnet har opprinnelse som en moderne form av *Örjan*, som er en svensk form av *Jurian*, den lavtyske formen av *[[Georg]]*. Betydningen av navnet er «bonde», etter greske *georgos*.

**Jøran** er også et kvinnenavn, dannet som en norsk dialektform av *[[Jorunn]]*, som har opprinnelse i norrøne *jǫfurr*, «konge» eller «høvding», og *unna*, «elske», eller *unnr*, «bølge».

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Jøran Rudi (f. 1954), norsk komponist og musiker
* Jøran Flo (f. 1962), norsk kunstner
* Jøran Breivik, norsk artist
* Jøran Kallmyr, norsk politiker

## Referanser


## Eksterne lenker
*
Vestlandsk raudkolle

**Vestlandsk raudkolle** er en gammel, norsk kurase.

## Historie og utbredelse
Vestlandsk raudkolle er et resultat av krysning av lyngdalsfeet og feet i Rogaland. Analyse av arvematerialet viser at raudkollen ikke er beslektet med de andre nordiske kurasene. Raudkolla ble slått sammen med rasen vestlandsk fjordfe i 1947. Da man startet arbeidet med å revitalisere de gamle storferasene i Norge, besluttet man imidlertid å igjen skille fjordfeet og raudkolla. Det var i 2007 ca. 350 registrerte dyr. Det formidles sæd fra raudkolleokser gjennom GENO. Norsk Landbruksmuseum har avtale om bevaringsbesetning for rasen ved Jærmuseet (tre kyr pluss påsett) og ved Lyngheisenteret (fire kyr pluss påsett).

## Kjennetegn
Som navnet tilsier er rasen rød og kollet. Gjennomsnittsvekta for kyr av rasen er 450&nbsp;kg, noe som er 100&nbsp;kg mindre enn for ei gjennomsnittlig NRF-ku.  På slutten av 1800-tallet var rasen av de tyngste av de gamle kurasene i Norge. Gjennomsnittlig årsavdrått for 2002 var på 3630&nbsp;kg. Dette er cirka halvparten av avdråtten til ei NRF-ku.

## Andre norske kuraser

*Sidet trønder- og nordlandsfe
*Telemarksfe
*Østlandsk rødkolle
*Vestlandsk fjordfe
*Dølafe
*Målselvfe
*Norsk rødt fe

## Eksterne lenker
*http://www.raudkolle.no
*https://web.archive.org/web/20080622123603/http://www.skogoglandskap.no/Artsbeskrivelser/vestlandsk_raudkolle
*http://geno.no
*Om rasen på NordGen
Träskända

**Träskända** (finsk: *Järvenpää*) er en by og kommune i landskapet Nyland i Finland. Byen ligger rundt 38 kilometer nord for Helsingfors. Den grenser til kommunene Tusby og Sibbo. Kommunen er enspråklig finsk. Träskända hadde .

Träskända er i første rekke kjent som komponisten Jean Sibelius' hjemsted fra 1904 og fram til hans død.

## Referanser




## Eksterne lenker
* 
* ''Uppslagsverket Finland'', Träskända
Lycia

* *[[Lycia alpina]]*
* *[[Lycia degtjarevae]]*
* *[[Lycia florentina]]*
* *[[Lycia graecarius]]*
* olivenlurvemåler (*Lycia hirtaria*)
* *[[Lycia incisaria]]*
* *[[Lycia isabellae]]*
* myrlurvemåler (*[[Lycia lapponaria]]*)
* *[[Lycia liquidaria]]*
* *[[Lycia necessaria]]*
* fjellurvemåler (*[[Lycia pomonaria]]*)
* *[[Lycia rachelae]]*
* *[[Lycia ypsilon]]*
* *[[Lycia zonaria]]*

***Lycia*** er en slekt av de egentlige målere (Geometridae) som tilhører underfamilien Ennominae. Hannene er middelsstore, kraftige, grå målere med fjærformede antenner, vingene er vanligvis tynt skjellkledte. Hunnene er ofte, men ikke alltid, vingeløse. Larvene er nakne, gråbrune med gule flekker eller streker og lever på ulike busker og løvtrær. Det finnes tolv arter i den palearktiske sone, åtte av disse forekommer i Europa, og to arter i Nord-Amerika. I Norge forekommer olivenlurvemåler, myrlurvemåler og fjellurvemåler.

## Levevis
Disse artene finnes først og fremst i kalde områder, i nordområdene og i fjellområder lenger sør. Hannene flyr om våren, ofte ganske tidlig. Hunnen sitter for det meste i ro, også hos de artene der de kan fly. Disse artene blir sjelden tallrike og er ikke regnet som skadedyr.

## Systematisk inndeling

* sommerfugler (Lepidoptera)
** gruppen **[[Heteroneura]]** 
*** gruppen **[[storsommerfugler]]**
**** gruppen / overfamilie **[[målere]]**  (Geometroidea) 
***** familien **[[egentlige målere]]**  (Geometridae) 
****** underfamilien Ennominae, – 561 europeiske arter, 76 er funnet i Norge.
******* Slekten ***Lycia*** Hübner, 1825
******** *[[Lycia alpina]]* (Sulzer, 1776) – mellomeuropeiske fjellområder
******** *[[Lycia florentina]]* (Stefanelli, 1882) – Mellom-Europa
******** *[[Lycia graecarius]]* (Staudinger, 1881)
******** olivenlurvemåler, *Lycia hirtaria* (Clerck, 1759)
******** *[[Lycia isabellae]]* (Harrison, 1914)
******** Myrlurvemåler, *[[Lycia lapponaria]]* (Boisduval, 1840)
******** Fjellurvemåler, *[[Lycia pomonaria]]* (Hübner, 1790)
******** *[[Lycia zonaria]]* (Denis & Schiffermüller, 1775) – Mellom-Europa, funnet nord til Sverige
******** *[[Lycia degtjarevae]]* Viidalepp, 1986 – Asia
******** *[[Lycia incisaria]]* (Lederer, 1870) – Asia
******** *[[Lycia liquidaria]]* (Eversmann, 1848)- Asia
******** *[[Lycia necessaria]]* (Zeller, 1849) – Asia
******** *[[Lycia rachelae]]* (Hulst, 1896) – Nord-Amerika
******** *[[Lycia ypsilon]]* (Forbes, 1885) – Nord-Amerika

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea Web Service (2004) Fauna Europaea version 1.1, www.faunaeur.org
Tavastehus slott

**Tavastehus slott** *(Hämeen linna)* ble etablert av Birger jarl rundt 1250, rett etter at han vendte tilbake til Sverige fra korstoget i Tavasterland i Finland. Stedsnavnet Tavastehus opptrer første gangen i historiske nedtegnelser fra 1308.

Slottet ligger i sentrum av dagens by Tavastehus. Det ligger ved innsjøen, men da det ble bygget lå det på en øy.

Stedet har sannsynligvis også tidligere hatt befestninger, og i nærheten har man funnet spor etter en handelsplass fra 800-tallet. Befestningen hadde først et sentralt kastell av gråstein, senere ble den omgitt av en ringmur med tre tårn. Her ble det i hovedsak benyttet tegl. På slutten av 1200-tallet ble kastellet bygget om til en borg. I middelalderen ble festningen bygget om det bolig for slottshøvedsmannen.

Festningen ble brukt som fengsel i perioden 1837–1972.

## Eksterne lenker
*
Oliver Elliot

**Oliver Eduardo Elliot Bañados** (født 1987) er en chilensk svømmer. Elliot er fristilsvømmer og debuterte i De olympiske leker 2008 i Beijing i øvelsen 50 m fri. Han vant sitt heat med tiden 22,75 sek, men klarte ikke å kvalifisere seg til semifinalen. Elliot vant gull i Copa Italia de Santiago i juli 2008 og satte samtidig chilensk rekord. Samtidig kvalifiserte han seg til sommerlekene.
Olivet Elliot nevner den russiske svømmeren Aleksandr Popov og den australske svømmeren Eamon Sullivan som sine største forbilder.

Elliots far, Oliver, er av britisk avstamning, mens moren, Pamela, er chilensk. Oliver er bror til basketballspilleren Mark Elliot. 

## Referanser


## Eksterne lenker
*
Invertsukker

**Invertsukker** eller **spaltet [[rørsukker]]** (sukrose) består av like vektdeler glukose og fruktsukker (fruktose). Det er hovedbestanddelen i naturlig honning. Det forekommer i fast form eller som tyktflytende sirup. Bruksområdet er i farmasi, baking av brød, fremstilling av hermetisk frukt, til fremstilling av kunstig honning og i bryggeriindustrien. 

Bruk av invertsukker i stedet for sukrose i maten kan redusere risikoen for karies i tennene.

Invertsukker i flytende form brukes fremfor alt mest i iskrem og konfityr, men også i godteri og sjokolade, slik som Freias «Mandelstang».  

Invertsukker fremstilles ved kjemisk eller enzymatisk spalting av disakkaridet sakkarose, i en prosess som kalles invertering.  Ved enzymatisk spalting, også kalt hydrolyse, brukes et enzym kalt sakkarase eller invertase.

Navnet invertsukker stammer fra engelsk *invert* som betyr *snu* eller *vende om*, fordi sukrose dreier planpolarisert lys til høyre, mens den hydrolyserte blandingen dreier lyset til venstre.

## Referanser


## Eksterne lenker
*
Statlig fond

Et **statlig fond** er en statseid formuesmasse som er avsatt til et bestemt formål, med eller uten særegne lovbestemmelser og forskrifter. Formuesmassen kan bestå av realverdier såvel som finansverdier.

## Norge
Det største statlige fondet i Norge er det såkalte Oljefondet (Pensjonsfond utland), men også Folketrygdfondet, Statskog SF og Finnmarkseiendommen er betydelige statlige fonds. Opplysningsvesenets fond er et statlig styrt fond, men regnes ikke som statlig fond da eierskapet ikke kan tilegnes staten.

## Referanser
Aldo Duscher

**Alvaro Pedro Duscher** (født 22. mars 1979 i Esquel) bedre kjent som **Aldo Duscher**, er en argentinsk tidligere fotballspiller med østerriksk pass. Han spilte sist (2013) som defensiv midtbanespiller for Veria FC i Hellas. 

Han begynte sin profesjonelle karriere hos Newell's Old Boys i 1996. I 1998 reiste han til Europa for å spille for Sporting Clube de Portugal. Hos de vant han den portugisiske ligaen i 2000. Han signerte så for Deportivo de La Coruña, før han gikk til Racing Santander i 2007.

I august 2008 signerte han en tre-årskontrakt for Sevilla FC. 

Han har også spilt tre kamper for det .
## Eksterne lenker
*
Sikt og sakefall

**Sikt- og sakefallsretten** er den rett som tilkom en føydalherre til å stille en lovbryter til rette (sikte ham) og til å putte idømte bøter/boslodd (sakefall) i egen lomme. 

Sikt- og sakefallsretten er nær knyttet til «hals- og håndsretten», som var adelens rett til å fange forbrytere, reise tiltale og gi dom. Hals- og håndsrett ble innført i Norge ved adelsprivilegier i 1646, men på grunn av liten adel i eneveldetiden fikk aldri hals- og håndsretten noe stor rolle i Norge. 

I 1666 ble krongodset i Nord-Norge forpaktet til privatpersoner og dermed var sikt- og sakefallsretten bortforpaktet eller overdratt til private i stor utstrekning helt til unionen med Danmark ble oppløst, men selv om sikt-og sakefallsretten for private formelt sett falt bort etter overgang til den svensk-norske unionen i 1814 levde rudimenter videre frem til siste halvdel av forrige århundre. Grunnloven forbyr sakefall som består av jord eller boslodd (§ 104).

## Kilder
*Norsk historisk leksikon: Hals- og Håndsrett
*Norsk historisk leksikon: Sakefall
Raphinae

* se inndeling!

**Raphinae** er en delgruppe i duefamilien (Columbidae) med i alt 30 eksisterende slekter. Gruppen er videre søstergruppen til Peristerinae og inkluderer noen av de fysisk største artene av duer. 

## Taksonomi
**Drontefamilien** (Raphidae) har lenge blitt betraktet som ei selvstendig familiegruppe, men nyere molekylær forskning viser at artene, som omhandles av to utdødde monotypiske slekter, egentlig hører hjemme i duefamilien. Forskningen slår også fast at de to artene i den tidligere familien utgjorde en selvstendig klade som var søstergruppeen til alle andre i denne delgruppen.

Denne inndelingen av drontene og deres nærmeste nålevende slektninger, som følger HBW and BirdLife International Illustrated Checklist of the Birds of the World, kan synes uvanlig, men den støttes altså av noen av verdens fremste ornitologer, og den benyttes av to av verdens største ornitologiske databaser; HBW Alive og Birds of the World.

## Inndeling
Inndelingen følger HBW and BirdLife International Illustrated Checklist of the Birds of the World og er i henhold til del Hoyo & Collar (2014). Norske navn på artene følger Norsk navnekomité for fugl og er i henhold til Syvertsen *et al.* (2008, 2017).

* Columbiformes, duefugler
** Columbidae, duefamilien, 3 underfamilier, 2 tribus, 49 slekter (+ 2 utdødde)
*** Columbinae, 2 tribus og 15 slekter
*** Peristerinae, 4 slekter
*** Raphinae, 30 nålevende + 2 utdødde slekter
**** *[[Henicophaps]]*
**** *[[Gallicolumba]]*
**** *[[Alopecoenas]]*
**** *[[Leucosarcia]]*
**** *[[Petrophassa]]*
**** *[[Geophaps]]*
**** *[[Phaps]]*
**** *[[Ocyphaps]]*
**** *[[Geopelia]]*
**** *[[Trugon]]*
**** *[[Otidiphaps]]*
**** *[[Goura]]*
**** *[[Caloenas]]*
**** *[[Dronte|Raphus]]*, dronte (monotypisk, utdødd)
**** *[[Solitærfugl|Pezophaps]]*, solitærfugl (monotypisk, utdødd)
**** *[[Didunculus]]*
**** *[[Chalcophaps]]*
**** *[[Turtur]]*
**** *[[Oena]]*
**** *[[Phapitreron]]*
**** *[[Treron]]*
**** *[[Ducula]]*
**** *[[Megaloprepia]]*
**** *[[Ramphiculus]]*
**** *[[Alectroenas]]*
**** *[[Drepanoptila]]*
**** *[[Chrysoena]]*
**** *[[Ptilinopus]]*
**** *[[Hemiphaga]]*
**** *[[Cryptophaps]]*
**** *[[Gymnophaps]]*
**** *[[Lopholaimus]]*

## Referanser




## Eksterne lenker
*
Nyslott

**Nyslott** (finsk: *Savonlinna*) er en by og kommune i landskapet Södra Savolax i Finland. Den grenser til kommunene Enonkoski, Varkaus, Rantasalmi, Sulkava, Ruokolax, Parikkala, Kides, Rääkkylä, Libelits og Heinävesi. Kommunen er enspråklig finsk. Nyslott hadde .

Byen ble grunnlagt i 1639 av Per Brahe.

Den 1. januar 1973 ble storparten av nabokommunen Säminge innlemmet i Nyslott. 1. januar 2009 ble Savonranta kommune slått sammen med Nyslott. Den 1. januar 2013 ble kommunene Kerimäki og Punkaharju slått sammen med Nyslott.

Festningen Olofsborg er blant byens største severdigheter, hvor det årlig arrangeres den såkalte Nyslotts operafestival inne i borgen.

Fil:Savonlinna heinäkuu 2002 IMG 1635.JPG|Olofsborg
Fil:Savonlinna railway station AB.jpg|Nyslott jernbanestasjon
Fil:Savonlinnan tuomiokirkko 1 AB.JPG|Nyslott kirke
Fil:Savonlinnan Lyseo-Kaupungintalo 1 AB.JPG|Nyslott stadshus

## Vennskapsbyer
*  Arendal
*  Silkeborg
*  Detmold

## Referanser




## Eksterne lenker
* ''Uppslagsverket Finland'', Nyslott
Stian Sivertzen

**Stian Sivertzen** (født 1989) er en norsk tidligere snøbrettkjører. Han ble juniorverdensmester i 2007, i Bad Gastein i Snøbrettcross. Han har også vunnet kongepokalen. Han kjører for Kongsberg IF. Sesongen 2007/08 kom han på andreplass sammenlagt i verdenscupen i OL-grenen boardercross og på åttendeplass totalt.

I 2010 deltok han i sitt første OL, da han kvalifiserte seg til OL i Vancouver, der han og Joachim Haavikhagen deltok for Norge i snowboardcross. 

For 2011/2012-sesongen er han sponset av Rockstar Energy Drink, Oakley, Kongsberg skisenter, Intersport Kongsberg, Rema 1000, MC & Fritidssenteret og DnB Nor.

## Referanser


## Eksterne lenker
* 
*  Stian Sivertzen hos Snowboardforbundet
*  Noen resultater på The-Sports.org
Verdensutstillinga i Barcelona 1929

**Verdensutstillinga i Barcelona 1929** ble arrangert fra 19. mai 1929 til 15. januar 1930 i Barcelona (Catalonia). Utstillingsområdet hadde et areal på 118 hektar, og befant seg ved Montjuïc. Utstillinga kosta totalt 25 083 921 dollar.

Fra Europa deltok land som Belgia, Danmark, Frankrike, Italia, Norge, Romania, Sveits, Tyskland og Ungarn. Det deltok også private utstillere fra Japan og USA.

Barcelona var vertskap for verdensutstillinga også i 1888, og hadde gode minner fra denne. Også utstillinga i 1929 førte til modernisering av en del av byen, denne gangen området rundt Montjuïc, med Plaça d'Espanya.

Ideen til verdensutstillinga i 1929 ble født i 1905, og ble promotert av arkitekten Josep Puig i Cadafalch.

## Notable prosjekter
* Barcelonapaviljongen
Agriopis

* gul frostmåler, *Agriopis aurantiaria*
* *[[Agriopis bajaria]]*
* *[[Agriopis beschkovi]]*
* *[[Agriopis dira]]*
* *[[Agriopis erectaria]]*
* eikefrostmåler (*[[Agriopis leucophaearia]]*)
* vårfrostmåler (*[[Agriopis marginaria]]*)

***Agriopis*** er en slekt av de egentlige målere (Geometridae) som tilhører underfamilien Ennominae. Hannene er middelsstore, slanke, mer eller mindre brunlige målere, mens hunnene er vingeløse. Slekten omfatter sju beskrevne arter som lever i den palearktiske sone. Fem av dem forekommer i Europa, i Norge finnes gul frostmåler, eikefrostmåler og vårfrostmåler. Larvene lever på busker og løvtrær, noen av artene kan ha masseforekomster og snauspise trærne. Disse målerne flyr enten sent på høsten eller tidlig på våren.

## Systematisk inndeling / norske arter

* sommerfugler (Lepidoptera)
** gruppen **[[Heteroneura]]** 
*** gruppen **[[storsommerfugler]]**
**** gruppen / overfamilie **[[målere]]**  (Geometroidea) 
***** familien **[[egentlige målere]]**  (Geometridae) 
****** underfamilien Ennominae, – 561 europeiske arter, 76 er funnet i Norge.
******* Slekten *Agriopis* Hübner, 1825
******** Gul frostmåler, *Agriopis aurantiaria* (Hübner, 1799)
******** *[[Agriopis bajaria]]* (Denis & Schiffermüller, 1775) – blant annet Kasakhstan og Russland
******** *[[Agriopis beschkovi]]* Ganev, 1987 – Russland
******** *[[Agriopis dira]]* (Butler, 1878) – området rundt Amur
******** *[[Agriopis erectaria]]* (Püngeler, 1908) – Turkmenistan
******** Eikefrostmåler, *[[Agriopis leucophaearia]]* (Denis & Schiffermüller, 1775)
******** Vårfrostmåler, *[[Agriopis marginaria]]* (Fabricius, 1776)

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Fauna Europaea Web Service (2004) Fauna Europaea version 1.1, www.faunaeur.org
Verdensutstillinga i Barcelona 1888

**Verdensutstillinga i Barcelona 1888** ble avholdt fra 8. april 1888 til 9. desember 1888 i Barcelona. Den hadde rundt 400 000 besøkende totalt. Utstillinga fant sted på et 380 000 m² stort område som strakk seg fra Parc de la Ciutadella til det som i dag er Hospital del Mar på Barceloneta.

Parc de la Ciutadella ble ombygd i forkant av utstillinga, og man konstruerte triumfbuen Arc de Triomf som inngangsport til utstillingsområdet. Gustave Eiffel presenterte prosjektet sitt Eiffeltårnet for at det skulle bygges i Barcelona, men de ansvarlige for utstillinga syntes det var et rart og dyrt byggverk, og foretrakk den mer klassiske Arc de Triomf.

I forbindelse med verdensutstillinga ble også andre deler av byen modernisert, blant annet hele havneområdet mellom La Rambla og Parc de la Ciutadella. Columbusmonumentet ble også reist før utstillinga.

## Eksterne lenker
* Om utstillingen hos Barcelona Online
Kongeriket Danmark

**Kongeriket Danmark** er et riksfellesskap som består av tre land: Danmark, Færøyene og Grønland. Kongeriket Danmark er et monarki *[[sui generis]]* med føderale trekk og med monarken av Danmark som statsoverhode. I Kongeriket Danmark er styreformen konstitusjonelt monarki.

## Statsrettslig stilling
Færøyene og Grønland er ifølge Danmarks grunnlov en del av det danske rike og underlagt dansk myndighet, men Folketinget har delegert noen ansvarsområder til hjemmestyrene i de to områdene.

Folketinget har ved lov gitt Færøyene og Grønland omfattende autonomi; Færøyene fikk «hjemmestyre» i 1948, og Grønland fikk det i 1979. Færøyenes og Grønlands hjemmestyre ble i 2005 og 2009 erstattet av «selvstyre». Det pågår en juridisk debatt om hvilken konstitusjonell vekt disse ordningene har. Generelt er det to motstridende synspunkter: (a) lovene delegerer makt fra Folketinget og kan tilbakekalles ensidig av det, og (b) lovene har spesiell status, så endringer krever samtykke fra det færøyske Løgting eller den grønlandske Inatsisartut, henholdsvis.

## Befolkning og areal

## Eksterne lenker
*
Bob Hartman

**Robert Hartman** (født 1949) er en amerikansk musiker som grunnla det kristne rockebandet Petra i 1972. Bandet la opp i 2005, men har kommet tilbake flere ganger for diverse spillejobber (også i Norge så sent som i 2023 og i 2024).

Hartman var frontfigur i Petra sammen med vokalistene Greg X Voltz og John Schlitt, og skrev det meste av låtene til bandet.

Etter at Petra la opp i 2005 fortsatte John Schlitt og Bob Hartman å turnere og gi ut musikk som duoen «*[[II guys from Petra]]*», i tillegg til at de har hatt diverse gjenforeninger (og turneer) med bandets diverse sammensetninger opp gjennom åra - bl.a. i overgangen 2010 / 2011 da de gjenoppsto som «Classic Petra» med verdensturneen *«BACK TO THE ROCK 2011 / 2012»* med 80-tallsbesetningen Bob Hartman (gitar), Greg X Voltz (vokal), Louie Weaver (trommer), John Lawry (keyboards), Mark Kelly (bass) og i 2022 / 2023 da de la ut på en 50 års jubileumsturné med bandoppsettet fra 2005 samt John Lawry på tangenter.

**Bob Hartmann** lærte seg å spille gitar da han var 13 år gammel ved å lese gitarbøker, og se på andre mennesker som spilte gitar.

## Referanser


## Eksterne lenker
* 
*
Gaggenau Hausgeräte

**Gaggenau Hausgeräte GmbH** (Gaggenau husholdningsapparater) er et tysk selskap som utvikler, produserer og selger kjøkkenapparater for private kjøkken. Selskapet produserer blant annet stekeovner, mikrobølgeovner, varmeskuffer, kaffemaskiner, kokeplater, ventilasjonssystemer, kjøle- og fryseskap, vinskap og oppvaskmaskiner. 

Merket har opphav i byen Gaggenau og der har bedriften en del av sin virksomhet. Siden 1995 har Gaggenau vært et datterselskap av BSH Bosch und Siemens Hausgeräte i München. Omsetningen i 2007 var på ca. 168 millioner euro.

## Firmaets historie
Bedriftens historie startet i 1683 med en verktøysmie: Da grunnla greven Ludwig Wilhelm av Baden «Gaggenau Eisenwerken» i Gaggenau, rett i nærheten av der firmaets lokaler ligger i dag. Bedriften spesialiserte seg på emalje. Stekeovnemalje ble grunnlaget for suksessen med kull- og gassovner, som Gaggenau fremstilte langt inn i det 20. århundret. Etter at Georg von Blanquet overtok ledelsen i 1961 ble Gaggenau et merke på det internasjonale markedet.

## Produkter
Gaggenau innehar over 600 patenter. Over 30 forskere og utviklere arbeider med nye ideer.

## Design
Gaggenau har fått flere internasjonale utmerkelser: iF Design Awards, blant annet i gull, Red Dot Design Award og flere «GOOD DESIGN Award» fra Athenaeum Museum of Architecture and Design i Chicago.

## Eksterne lenker
* 
* Offisiell Internettportal for morselskapet BSH Bosch und Siemens Hausgeräte
Den aserbajdsjanske sosialistiske sovjetrepublikk

**Den aserbajdsjanske sosialistiske sovjetrepublikk** (aserbajdsjansk: *Azərbaycan Sovet Sosialist Respublikası*; russisk: Азербайджанская Советская Социалистическая Республика [АзССР], *Azerbajdzjanskaja Sovetskaja Sotsialistitsjeskaja Respublika [AzSSR]*), også kjent som **Aserbajdsjansk SSR**, var en av republikkene i det tidligere  Sovjetunionen.

Republikken ble opprettet den 28. april 1920. Fra 12. mars 1922 til 5. desember 1936 var den en del av Den transkaukasiske SFSR sammen med Den armenske SSR og Den georgiske SSR. I desember 1922 ble Den transkaukasiske SFSR en del av den nyetablerte Sovjetunionen. Konstitusjonen til Den aserbajdsjanske sosialistiske sovjetrepublikk ble vedtatt av den 9. ekstraordinære all-aserbajdsjanske kongress av sovjeter den 14. mars 1937. Den 19. november 1990 skiftet republikken navn til Republikken Aserbajdsjan og var en del av Sovjetunionen frem til sin uavhengighet i 1991.

## Eksterne lenker
*
Märkesåret 1809

**Märkesåret 1809** var et svensk/finsk regjeringsprosjekt i 2009 som markererte at det var 200 år siden delingen av Sverige. I 1809 ble Sveriges østlige del lagt under Russland som Storfyrstedømmet Finland.

Fra tidlig middelalder og frem til 1809, i over 600 år var Sverige og Finland ett rike, men etter tapet mot Russland i finskekrigen 1808-1809 ble Finland lagt under Russland. Endringene som følge av 1809 ble samtidig grunnlaget for det fremtidige selvstendige Finland. Sveriges nåværende regjeringsform stammer også fra 1809, likeså embetet Justitieombudsmannen og Konstitutionsutskottet.

Både Sverige og Finland markerte i 2009 på ulike vis at det er 200 år siden riket ble delt. Såvel det offisielle Sverige som Finland har tatt en rekke initiativ, både for å vise historien bak bruddet men og for å vise samhørigheten mellom de to landene.

Bruddet mellom Sverige og Finland fikk også følger utover de to landene. Det førte til at Sverige gjennom sin innsats under Napoleonskrigene gjorde krav på Norge og førte til at unionen mellom Danmark-Norge i 1814 ble oppløst etter over 400 år, hvorpå Norge ble lagt under Sverige i en personalunion.

## Eksterne lenker

* Svensk nettsted om 1809 (svensk)
* Finsk nettsted om 1809 (svensk)
Lovprisning

**Lovprisning** er i religiøs forstand en følelsesladet opphøyelse av Gud, som oftest som uttrykk for takknemlighet for livet eller tilværelsen. Andre ganger kan lovprisning være bundet til situasjonsbestemte emner som helse og velstand.

I engelsktalende land brukes ordet "praise" i hverdagen, det betyr å komme med positive tilbakemeldinger vedrørende en person, handling eller tanke, enten offentlig eller privat. Pris er oftest det motsatte av kritikk. 

Lovprisning er en integrert del av mange religioner, for eksempel kristendom og islam, som mener at Gud er et høyere vesen som er verd å prise. Salmenes bok i Bibelen er en samling av hymner og poesi, og mange av versene priser Yahweh. I kristendom får ordet en litt annen betydning og forstås som et påbud om enten å beskrive Gud eller å gi et vitnesbyrd over hva Gud har utrettet.

## Himmelsk lovprisning
Eksempel på himmelsk lovprisning i Åpenbaringen 5:

"Og jeg så, og jeg hørte lyden av mange engler omkring tronen og de fire skapningene og de eldste – det var myriader på myriader og tusener på tusener. De ropte med høy røst:

Verdig er Lammet som ble slaktet,
verdig til å få all makt og rikdom, visdom og styrke,
ære og pris og takk.

Og hver skapning i himmelen og på jorden og under jorden og på havet, ja, alt som finnes i dem, hørte jeg si:
Ham som sitter på tronen, ham og Lammet
være takk og ære, pris og makt
i all evighet.
De fire skapningene svarte: «Amen.» Og de eldste kastet seg ned og tilba."
Liste over Barcelonas høyeste byggverk

Dette er ei **liste over [[Barcelona]]s høyeste byggverk**. Lista viser de 15 høyeste byggverka innenfor kommunegrensene til den katalanske byen, inkludert de som ennå ikke står ferdige. Eventuelle antenner regnes med i høyden. Byggverka som fortsatt er under oppføring står i *kursiv*, og høyden som står oppført for disse er den planlagte høyden.

## Eksterne lenker
* Skyscraperpage – Barelonas høyeste bygninger
Henri Giffard

**Henri Giffard** (født 8. februar 1825 i Paris, død 14. april 1882) var en fransk ingeniør og pioner som luftskipskonstruktør.

Etter avsluttede ingeniørstudier i Bourbon ble hans interesse for luftfarkoster vakt. 

Da han hadde lykkes i å konstruere en dampmaskin som kun veide 150 kg og gav 3 hk så han en mulighet i å kombinere Pierre Julliots fjærdrevne luftskipsmodel med sin dampmaskin.

Flykroppen ble bygget som en avlang ballong med spisser i begge ender. Lengden var 43,6 meter med en største diameter på 12,2 meter, den rommet 2&nbsp;500 m³  vannstoffgass. I et antall rep festet i ballongen  hengte han en gondol hvor dampmaskinen ble plassert. Via en aksel drev dampmaskinen en tobladet propeller. Løftekraften for farkosten var 1&nbsp;750 kg og den veide 1&nbsp;420 kg hvilket gav den en bæreevne for fører og last, brensel og vann på 330 kg.

Den 24. september 1852 staret han med luftskipet som nå hadde fått navn «Dirigible» fra Paris Hippodrom. Han fløy med en fart på 8 km/t og kunne under flyvningen utføre svinger og han gjennomførte endog en 360 graders sving. Etter 27 kilometers flyvning landet han i Trapps. På grunn av motvind kunne han ikke vende tilbake til Paris luftveien, men Giffard så at med sterkere motor lå det store muligheter i hans oppfinnelse.

Han fikk bygget et større luftskip til Verdensutstillingen i Paris (1878) som kunne bære 40 passasjerer, men allerede i starten eksploderte det. Som ved et under berget han seg.

På sine eldre dager fikk Giffard synsproblemer, og han bestemte seg for å velge sin egen død. Han testamenterte alle sine papirer til vitenskapens fremme. Da Eiffeltårnet ble bygget, ble hans navn oppført blant de 72 fremste franskmenn som fikk sitt navn på en minneplate i tårnet.

## Referanser


## Eksterne lenker
* Mer om Giffard
Krypskyttere

***Krypskyttere*** er en norsk dramafilm fra 1982 regissert av Hans Otto Nicolayssen. Filmen handler om en konflikt mellom forsvaret og sivilbefolkningen om rettigheten til et militært skytefelt. Den kalde krigen er bakteppe for det hele. Hovedrollene spilles av Jon Eivind Gullord, Hans Rotmo, Per Gørvell og Nils Gaup.

Filmen er i sort-hvitt.

## Handling
Martin som er inne til militærtjeneste, blir utkommandert til skyteøvelse sammen med troppen sin, i sin egen hjembygd. Strid mellom lokalbefolkningen og forsvaret om bruk av et skytefelt skaper lojalitetskonflikter for Martin. Bygdefolket, med Martins far i spissen, er uenige med forsvaret om bruksretten til området. Storpolitikken kommer også inn i bildet da det amerikanske forsvaret har ønsker om å utplassere rakettsiloer for atomvåpen i skogen.

## Om filmen
*[[VG]]* og *[[Dagbladet]]* gav den terningkast tre.

## I rollene

## Referanser


## Eksterne lenker
*
Nigel Lythgoe

**Nigel Lythgoe** (født 9. juli 1949) er en britisk TV-produsent, best kjent for *[[USA|American]] [[Idol]]*, *[[Pop Idol]]* og *[[So You Think You Can Dance]]*. Han ble blitt Grammy-nominert for «Årets album» i 2003 og Emmy-nominert for «Enestående program» både 2004, 2005 og 2006.

## Overgrepsanklager
Han trakk seg som dommer i talentprogrammet *So You Think You Can Dance* i januar 2024 etter anklager om overgrep av Paula Abdul.

## Referanser


## Eksterne lenker
*
Det norske institutt i Athen

**Det norske institutt i Athen**, egentlig *Det norske institutt i Athen for antikkvitenskapelige fag*, er et norsk vitenskapelig institutt i Athen som ble opprettet i 1989. Instituttet er det fjortende utenlandske arkeologiske instituttet i byen. Det drives og finansieres i samarbeid mellom universitetene i Oslo, Bergen, Tromsø og NTNU. Instituttet har blant annet igangsatt arkeologiske utgravninger i Tegea i Arkadia (sentrale Peloponnes) og Petropigi.

## Bestyrere
*Øivind Andersen (1989–1993)
*Erik Østby (1994–1998)
*Synnøve des Bouvrie (1999–2002)
*Knut Ødegård (2003–2007)
*Panos Dimas (2007–2015)
*Jorunn Økland (2016-)

## Referanser


## Eksterne lenker
*
Sutukobas Venner

**Sutukobas Venner** (***Friends of Sutukoba***) er en vennskapsforening mellom Norge og Gambia. Sutukoba ligger i Wuli Distrikt i Gambia.

Foreningen startet i 1983 av Helga Arntzen, Risør. Etter hvert har Sutukobas Venner (Friends of Sutukoba) utvidet området fra Sutukoba til å gjelde hele distriktet som landsbyen Sutukoba ligger i. Pr i dag har de utført over 100 prosjekter – fra landbruk, skole, helse, miljø, og næringsliv. 

Sutukobas Venner ønsker å bidra i synliggjøring og gjennomføring av FNs tusenårsmål.

Hovedprosjektene til Sutukobas Venner i dag er hovedsakelig risprosjektet og fadderbarn.

## Risprosjektet
Sutukobas Venner har gått i samarbeid med Aktive Fredsreiser, landsbyen Sutukoba og jordbruksdepartementet i Gambia om å etablere et stort risprosjekt til selvforsyning i Sutukoba – Wuli distrikt i Gambia.

Jordbruskdepartementet står for den tekniske rådgivning, Sutukobas Venner og Aktive Fredsreiser forsøker å skaffe midler, og landsbyen med komiteen for Risprosjektet skal gjennomføre prosjektet. 

Jordstykket som skal opparbeides er 4 kvadratkilometer stort = 400 hektar

## Fadderbarnsprosjektet
*Kunnskap er første skritt til et bedre liv...*

Skolen er i utgangspunktet gratis, men foreldrene må stå for skoleuniform, eksamensavgift, blyanter, skrivebøker etc. For mange foreldre er dette ett stort løft.

Sutukobas Venner motiverer alle familier til å sende barna sine på skolen. Sutukobas Venner støtter i dag over 500 barn med skolegang.

## Eksterne lenker
* Sutukobas Venner
Teatre Grec

**Teatre Grec** («Det greske teatret») er et utendørsteater i som ligger på Montjuïc i Barcelona. Det ble bygd i 1929 av den katalanske arkitekten Ramon Reventós i forbindelse med verdensutstillinga som ble avholdt i byen samme år. Teateret er bygd i samme stil som teaterne i antikkens Hellas.

Teatre Grec blir brukt mest under sommerfestivaler, som Festival Grec de Barcelona («Barcelonas greske festival»).

.
Ludvig Wilhelm Dahl

**Ludvig Wilhelm Dahl** (født 1826 i Bergen, død 1890) var en norsk lege og landets første medisinaldirektør. I hele sin karriere arbeidet han mye med forholdene for sinnslidende.

Ludvig Wilhelm Dahl ble utdannet lege i 1851. I 1853 studerte han sinnssykeanstalter i Tyskland og Frankrike. Fra 1855 var han medlem av bygningskommisjonen for Gaustad sykehus, fra 1855 til 1861 reservelege samme sted. Han var medlem av flere kontrollkommisjoner for sinnssykehus.

Han tok i 1862 initiativ til Eg og Rotvold sinnssykeasyler, før han i 1864 kom til Indredepartementets medicinalkontor som fullmektig.

I 1875 ble Ludvig Wilhelm Dahl utnevnt i det nye embetet som medisinaldirektør, som han satt i til sin død i 1887. I hans tid lå embetet i departementet – eget direktorat kom først i 1891. Dahl reiste mye i inn- og utland og skrev i fagtidsskrifter og populærtidsskrifter, blant annet «Folkevennen». Av større arbeider er «Bidrag til Kundskab om de Sindssyge i Norge» (1859) og «Den offentlige Sundhedspleie. Med hensyn til norske Forhold» (1879).

Dahl var æresdoktor ved Uppsala universitet og fikk sølvmedalje på Verdensutstillingen i Paris i 1878 for en grafisk fremstilling av sykdoms- og dødelighetsforholdene i Norge. I 1881-82 var han formann i Det medisinske selskap i Kristiania.

Dahl ble i 18. oktober 1877 av kongen utnevnt til ridder av St. Olavs Orden «for Fortjeneste af Sindssygevæsenet». Han var også kommandør av Dannebrogordenen.

## Familie
Ludvig Wilhelm Dahl var far til malerne Cecilie Dahl og Nils Alstrup Dahl, forfatteren Anna Munch og spiritisten Ludvig Dahl (Køber-saken).

## Referanser


## Litteratur
* Edvard Bull d.e., Anders Krogvig og Gerhard Gran (red.): *[[Norsk biografisk leksikon]].* Oslo: Aschehoug, 1926, bind 3, ss. 230-1
1. serierunde i Premier League 2008/09

**1. serierunde i Premier League 2008/09** begynte lørdag 16. august med åpningskampen mellom Arsenal og West Bromwich 13:45. 16:00 ble det spilt fem kamper og dagen ble avslutta med Sunderland mot Liverpool. Søndag 17. august ble det spilt det tre kamper; Chelsea – Portsmouth 14:30, Aston Villa – Manchester City 16:00 og runden ble avslutta med Manchester United – Newcastle 17:00.

## Kampfakta

***Alle kampfakta er fra BBC Sport**


----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Polarlusegress

**Polarlusegress** *(Huperzia* *arctica)* er en art i lusegresslekten *(Huperzia)* som er en av slektene innenfor kråkefotfamilien *(Lycopadiaceae)*. Den ble tidligere ansett som en underart av lusegress (*Huperzia selago)*. Enkelte anser lusegress som en egen familie *(Huperziaceae)*, men dette er ikke vanlig i nordisk botanikk. 

Arten kan bli 5-15 cm lang/høy og får modne sporer i juni-september. Den ble observert av Carl von Linné. Arten går opp til 1.940 moh. i Jotunheimen. Den vokser også på Jan Mayen og Svalbard. 

Polarlusegras liker åpen, fuktig og lysfull jord i fjellet. Den vokser på lynghei og i høyfjellsterreng med bekker, berghyller, myrlandskap eller steinete grunn. Polarlusegress vokser i små tuer og hyppig forekommende mellomformer av lusegress. I toppen har polarlusegras mange yngleknopper.

Planten har 4-6 mm lange blader, og de står tettere, er mer opprette og kortere enn på *lusegress*. Bladene er også mer gulbrune. Polarlusegressets blader er mer tettsittende og dekkende, og skjuler stilken mer enn på de andre artene. Planten skilles fra andre arter i kråkefotfamilien ved at den mangler de lange, gulaktige sporeaksene i toppen som alle artene i *kråkefotslekten* har.

## Referanser


## Eksterne lenker
* 
* eFloras.org Flora of North America, ''Huperzia selago''
Teatre Romea

**Teatre Romea** er et teater i Barcelona. Det ble bygd i 1863. Teatret har tre etasjer og har plass til 660 tilskuere. Navnet er til minne om Julián Romea Yangüas, en skuespiller fra 1800-tallet.

## Eksterne lenker
*
Knut Ødegård (1959)

**Knut Ødegård** (født 1959) er en norsk arkeolog. Han forsker på landskapsarkeologi og bosetningshistorie i middelhavsområdet, politikk, religion og sosiale forhold i greske bystater i antikken, gresk urbanisme og politiske og sosiale forhold i den romerske republikken og keisertiden.

Ødegård ble mag.art. i klassisk arkeologi ved Universitetet i Oslo i 1988. I perioden 1990–1994 var han stipendiat ved Universitetet i Oslo, tilknyttet Det norske institutt i Roma. Han var amanuensis i antikkens historie ved Universitetet i Oslo 1994–1998, og ble førsteamanuensis i antikkens historie ved Historisk institutt i 1998.

Knut Ødegård ble dr.philos. ved Universitetet i Oslo i 1998 med avhandlingen ''Bastion of Empire. The Topography and Archaeology of Cales in the Republican Period".
 Han var bestyrer ved Det norske institutt i Athen fra 2003 til 2007.

## Referanser
Helsedirektør

**Helsedirektør** var et embete i statens sentrale helseforvaltning fra 1875 til 2003 (fra 1875 til 1945 med betegnelsen *medisinaldirektør*). 

Embetet ble opprettet i 1875, og lå frem til 1891 i departementet, da Medisinaldirektoratet ble opprettet. Fra 1945 til 1984 var helsedirektørembetet, som leder for Helsedirektoratet, kombinert med embetet som ekspedisjonssjef og leder for Helseavdelingen i Sosialdepartementet. Helsedirektøren var fra 1994 leder for Statens helsetilsyn, som var Helsedirektoratets etterfølger.

Helsedirektør ble så nedlagt som lovbestemt betegnelse i 2003, begrunnet i at Sosial- og helsedirektoratet var opprettet i 2002. Helsedirektør Lars E. Hanssen hadde tittelen som personlig ordning som leder for Statens helsetilsyn ut sin første åremålsperiode, til 2007.

Helsedirektør brukes idag som tittel for lederen for Helsedirektoratet. Tittelen er ikke lenger lovbestemt, men brukes av direktoratet som en funksjonell tittel eller arbeidstittel for direktoratets leder. Formelt er helsedirektøren innplassert i stillingskode 1062 (direktør), den generelle koden som brukes bl.a. for ledere for direktorater. Direktøren for Statens helsetilsyn har direktør som arbeidstittel.

Betegnelsen sosial- og helsedirektør ble brukt om direktøren i Sosial- og helsedirektoratet i perioden 2002–2008, da tittelen ble endret til helsedirektør som følge av at etaten skiftet navn til Helsedirektoratet i 2008.

## Direktører

### Medisinaldirektører (til 1945)
* 1875–1887: Ludvig Wilhelm Dahl
* 1887–1893: Gotfred Eugen Bentzen
* 1893–1918: Michael Holmboe
* 1918–1926: Harald Mathias Gram
* 1927–1930: Karl Wilhelm Wefring
* 1930–1938: Nils Peter Løberg Heitmann
* 1938–1945: Karl Evang 1938-1972

### Helsedirektører (fra 1945)
* 1945–1972: Karl Evang
* 1972–1992: Torbjørn Mork
* 1992–2000: Anne Alvik (konstituert 1992–1993)
* 2000–2007: Lars E. Hanssen (konstituert 2000–2001)
* 2007–2012: Bjørn-Inge Larsen
* 2012–2025: Bjørn Guldvog
* 2025: Mariann Hornnes (konstituert, januar 2025–august 2025)
* 2025–: Cathrine Marie Lofthus (tiltredelse i august 2025)

## Referanser


## Litteratur
* *Sentraladministrasjonens historie*. Bind 1: Per Maurseth: 1814-1850. Bind 2: Edgeir Benum: 1845-1884. Bind 4: Kåre D. Tønnessen: 1914-1940. Bind 5: Jan Debes: 1940-1945.
* Ot.prp. nr. 105 (2002-2003). Se pkt. 5.4 om endring av helsedirektørembetet.
Jonqueresklosteret

**Jonqueresklosteret** (**Monestir de Santa Maria de Jonqueres**) er et gammelt munkekloster i den katalanske byen Barcelona. Det ble åpna i 1214. På 1800-tallet ble klosteret flytta stein for stein, og det er i dag en del av kirken Concepción i distriktet Eixample.
Columbusmonumentet i Barcelona

**Columbusmonumentet** (katalansk: **Monument a Colom**) er ett av de mest kjente monumentene i Barcelona. Det er befinner seg mellom sørenden av La Rambla og Passeig de Colom, foran Port de Barcelona. Monumentet ble reist i forbindelse med verdensutstillinga i 1888 til ære for Christofer Columbus. Det er i dag ett av de mest kjente landemerkene i den katalanske byen.

Statuen av Christofer Columbus står på toppen av en jernsøyle, og er lagd av skulptøren Rafael Atché. Søyla og skulpturen er til sammen rundt 60 meter høye. Statuen peker ut mot havet. Inne i søyla er det en heis som besøkende kan ta opp til toppen, hvor det er en flott utsikt over byen.
Palau del Baró de Quadras

**Palau del Baró de Quadras** er en modernistbygning i Barcelona som er tegna av arkitekten Josep Puig i Cadafalch. Bygningen ligger i gata Avinguda Diagonal. Cadafalch fikk oppdraget av baron Manuel de Quadras. Den har to fasader, ettersom baksida av bygningen ligger i gata Carrer de Rosselló. Fasaden ut mot Diagonal er et typisk eksempel på stilen til Cadafalchs, som likte å etterligne gotiske byggverk fra Nord-Europa.

## Referanser
Partick stasjon

**Partick stasjon** (skotsk-gælisk: **Partaig**) er en kombinert jernbanestasjon og undergrunnsstasjon i Partick i Glasgow. Stasjonen danner sammen med den nærliggende busstasjonen et av de viktigste transportknutepunktene i Glasgow, med tilknytninger til mange steder i Stor-Glasgow og resten av Strathclyde.

## Historie
Den første stasjonen i området var North British Railways Partickhill stasjon, som åpna i 1887 litt nord for den nåværende stasjonen, og på motsatt side av Dumbarton Road. I desember 1896 åpna Glasgows undergrunnsbanes Merkland Street undergrunnsstasjon, litt sør for den nåværende stasjonen. Ingen av stasjonene var kjent som «Partick stasjon», da også var to andre stasjoner i Partick på 1800- og 1900-tallet: Partick Central stasjon (senere omdøpt til *Kelvin Hall stasjon*) og Partick West stasjon.

På grunn av Beeching Axe ble Partick West og Kelvin Hall stengt, og det var bare to stasjoner igjen i Partick; Partickhill noen hundre meter nord for Merkland Street. Sammenslåinga av de to stasjonene skjedde i 1979, da restaurering av undergrunnsbanen sammenfalt med at Greater Glasgow Passenger Transport Executives beslutning om å gjenåpne jernbanelinja som passerte Partickhill, Argyle-linja. Merkland Street hadde vært stengt fra 1977, mens Partickhill ikke stengte før den nye Partick stasjon var ferdigbygd.

## Jernbanestasjon
Partick jernbanestasjon er en av de viktigste stasjonene på SPTs Argyle-linje og North Clyde-linje. Stasjonen er statistisk sett den tiende travleste stasjonen i Skottland, og det femte travleste transportknutepunktet når undergrunns- og bussruter tas med i beregninga.

## Undergrunnsstasjon

Partick undergrunnsstasjon er en av de travleste stasjonene i Glasgows undergrunnsbane, og hadde fra april 2004 til mars 2005 1&nbsp;million reisende.

Den har plattformer på to sider, med sporene i midten, og er kun én av tre stasjoner på undergrunnsbanen med en slik konfigurasjon.

## Referanser
Gunnar Johan Løvvik

**Gunnar Johan Løvvik** (født 1947) er en norsk kulturarbeider. Han var kinosjef og kultursjef i Haugesund og festivaldirektør for Den norske filmfestivalen, som han var med å etablere. 

Kongen utnevnte 12. august 2008 Løvvik til ridder av 1. klasse av St. Olavs orden «for hans kulturinnsats». Han fikk Rogaland fylkeskommunes kulturpris for 2005.

## Referanser